Príloha č. 1 súťažných podkladov

**OPIS (VYMEDZENIE) PREDMETU ZÁKAZKY**

1. Názov dynamického nákupného systému: „**Zabezpečenie nákupu, dodávky a distribúcie elektriny a plynu pre potreby rezortu MZ SR - DNS“** (ďalej len „DNS“):

2. DNS je rozdelený na 2 kategórie:

**Kategória č.1: Zabezpečenie nákupu, dodávky a distribúcie elektrickej energie pre potreby rezortu MZ SR**

- kategória DNS je vymedzená prostredníctvom CPV podľa slovníka obstarávania: 09310000-5 Elektrická energia

**Kategória č.2: Zabezpečenie nákupu, dodávky a distribúcie plynu pre potreby rezortu MZ SR**

- kategória DNS je vymedzená prostredníctvom CPV podľa slovníka obstarávania: 09123000-7 Zemný plyn

Kategória č.1: Zabezpečenie nákupu, dodávky a distribúcie elektrickej energie pre potreby rezortu MZ SR

Predmetom zákaziek zadávaných v DNS v rámci kategórie č. 1 je zabezpečenie nákupu, dodávky a distribúcie elektrickej energie (elektriny) do odberných miest podľa konkrétnych potrieb verejného obstarávateľa a Prijímateľov po dobu trvania DNS, v kvalite zodpovedajúcej špecifikácii uvedenej v Technických podmienkach prevádzkovateľa distribučnej sústavy, vrátane prevzatia zodpovednosti za odchýlku a jej prepravu distribučnou sústavou do jeho/ich odberných miest elektriny na obdobie 4 rokov. Dodávateľ zabezpečí komplexné služby súvisiace s pravidelnou bezpečnou, stabilnou a komplexnou dodávkou elektriny do odberných miest odberateľa vrátane prevzatia zodpovednosti za odchýlky voči zúčtovateľovi odchýlok za každé odberné miesto odberateľa za podmienok stanovených v Zmluve.

Povinnosťou dodávateľa je dodržiavať a postupovať v súlade so všeobecne záväznými právnymi predpismi v oblasti energetiky a príslušnými vyhláškami, výnosmi a rozhodnutiami Úradu pre reguláciu sieťových odvetví.

Dodávateľ zabezpečí službu elektronického portálu zriadenú pre verejného obstarávateľa a Prijímateľov. Prostredníctvom služby elektronického portálu môže používateľ využívať informácie o svojich odberných miestach, histórii spotreby.

Dodávateľ zabezpečí možnosť spoločnej fakturácie za viacero odberných miest v správe jedného verejného obstarávateľa/Prijímateľa, pričom predmetom fakturácie budú aj služby za distribúciu elektriny. Dodávateľ zabezpečí individuálnu klientsku starostlivosť a poradenstvo pre verejného obstarávateľa/Prijímateľov zamerané na znižovanie spotreby elektriny.

Kategória č.2: Zabezpečenie nákupu, dodávky a distribúcie plynu pre potreby rezortu MZ SR

Predmetom zákaziek zadávaných v DNS v rámci kategórie č. 2 je zabezpečenie služieb nákupu, dodávky a distribúcie zemného plynu (plynu) podľa konkrétnych potrieb verejného obstarávateľa a Prijímateľov po dobu trvania DNS, v kvalite zodpovedajúcej špecifikácii uvedenej v Technických podmienkach prevádzkovateľa distribučnej sústavy, vrátane prevzatia zodpovednosti za odchýlku a jej prepravu distribučnou sústavou do jeho/ich odberných miest plynu na obdobie 4 rokov. Dodávateľ zabezpečí komplexné služby súvisiace s pravidelnou bezpečnou, stabilnou a komplexnou dodávkou plynu do odberných miest odberateľa vrátane prevzatia zodpovednosti za odchýlky voči zúčtovateľovi odchýlok za každé odberné miesto odberateľa za podmienok stanovených v Zmluve.

Povinnosťou dodávateľa je dodržiavať a postupovať v súlade so všeobecne záväznými právnymi predpismi v oblasti energetiky a príslušnými vyhláškami, výnosmi a rozhodnutiami Úradu pre reguláciu sieťových odvetví.

Dodávateľ zabezpečí službu elektronického portálu zriadenú pre verejného obstarávateľa a Prijímateľov. Prostredníctvom služby elektronického portálu môže používateľ využívať informácie o svojich odberných miestach, histórii spotreby.

Dodávateľ zabezpečí možnosť spoločnej fakturácie za viacero odberných miest v správe jedného verejného obstarávateľa/Prijímateľa, pričom predmetom fakturácie budú aj služby za distribúciu plynu. Dodávateľ zabezpečí individuálnu klientsku starostlivosť a poradenstvo pre verejného obstarávateľa/Prijímateľov zamerané na znižovanie spotreby plynu.

3. Verejný obstarávateľ bude vyhlasovať konkrétnu zákazku s použitím DNS na základe Výzvy na predkladanie ponúk (ďalej ako „Výzva na predkladanie ponúk“).

4. Výzva na predkladanie ponúk v rámci zadávania konkrétnej zákazky obsahuje kategóriu, množstvo tovaru a miesta plnenia do ktorých sa budú tieto tovary dodávať, prípadne ďalšie informácie. V prípade, že konkrétna zákazka bude spolufinancovaná z prostriedkov Európskej únie, Výzva na predkladanie ponúk bude obsahovať aj informácie o podmienkach poskytovateľa finančných prostriedkov.

5. Verejný obstarávateľ predpokladá zadávanie konkrétnych zákaziek v rámci DNS v dopredu neurčitých, nepravidelných intervaloch, ktoré budú závisieť od aktuálnych potrieb verejného obstarávateľa, resp. prijímateľov. Objem konkrétnych zákaziek zadávaných v rámci DNS verejný obstarávateľ predpokladá od jednotiek až po tisíce jednotiek v konkrétnej zadávanej zákazke v rámci DNS, a to v rôznom rozsahu v závislosti od aktuálnych potrieb v každej konkrétnej zadávanej zákazke v rámci DNS. Tovary budú dodávané v rozsahu a v závislosti od potrieb verejného obstarávateľa, podľa podrobného opisu predmetu zákazky v každej konkrétnej zákazke. Dodávateľ sa zaväzuje, že bude pri plnení predmetu zákazky dodržiavať platnú legislatívu Slovenskej republiky a Európskej únie.

6. V prípade, že si to bude zadávanie konkrétnej zákazky vyžadovať, súčasťou výzvy na predkladanie ponúk budú aj požiadavky na preukázanie čestných vyhlásení, odborných certifikátov, prípadne iných nevyhnutných dokladov potrebných na to, aby sa verejný obstarávateľ uistil, že predmet zákazky bude dodávaný na profesionálnej úrovni v súlade s platnými právnymi predpismi.

7. V prípade, že si to bude predmet konkrétnej zákazky vyžadovať, verejný obstarávateľ bude uplatňovať environmentálne, sociálne a inovatívne hľadiská vo verejnom obstarávaní.

8. Miestom dodania predmetu zákazky je Slovenská republika, odberné miesta verejného obstarávateľa a jednotlivých prijímateľov lokalizované v samosprávnych krajoch Bratislavský, Trnavský, Trenčiansky, Nitriansky, Žilinský, Banskobystrický, Prešovský a Košický. Konkrétne miesto odberu a lehotu dodania predmetu zákazky určí verejný obstarávateľ v konkrétnej výzve na predkladanie ponúk.